CELEX: 32022D0947
Language: hu
Date: 2022-03-01 00:00:00
Title: A Bizottság (EU) 2022/947 határozata (2022. március 1.) a Sberbank banka d.d. szanálási programjának jóváhagyásáról (az értesítés a C(2022) 1402. számú dokumentummal történt) (Csak az angol nyelvű szöveg hiteles)

2022.6.20.   
               
               
                  HU
               
               
                  Az Európai Unió Hivatalos Lapja
               
               
                  L 164/63
               
            
         A BIZOTTSÁG (EU) 2022/947 HATÁROZATA
         (2022. március 1.)
         a Sberbank banka d.d. szanálási programjának jóváhagyásáról
         
            
               (az értesítés a C(2022) 1402. számú dokumentummal történt)
            
         
         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendeletre (1) és különösen annak 18. cikke (7) bekezdésének második albekezdésére,
         mivel:
         
                     (1)
                  
                  
                     2022. március 1-jén 17:26-kor az Egységes Szanálási Testület (a továbbiakban: a Testület) a szlovéniai székhelyű Sberbank banka d.d. vonatkozásában szanálási programot továbbított a Bizottságnak, a 806/2014/EU rendelet 18. cikke (7) bekezdésének megfelelően.
                  
               
                     (2)
                  
                  
                     A Testület a szanálási programban kijelenti, hogy a 806/2014/EU rendelet 18. cikke (1) bekezdésének első albekezdésében meghatározott összes szanálási feltétel teljesül a Sberbank banka d.d. tekintetében, és értékeli, hogy a szanálási intézkedésre miért van szükség közérdekből.
                  
               
                     (3)
                  
                  
                     A szanálási program a 806/2014/EU rendelet 18. cikkének (6) bekezdésével összhangban szanálás alá vonja a Sberbank banka d.d.-t, és meghatározza a vagyonértékesítési eszköznek a szanálás alatt álló intézményre való alkalmazását. A szanálási program emellett megindokolja, hogy a felsorolt elemek miért megfelelőek.
                  
               
                     (4)
                  
                  
                     A Bizottság egyetért a szanálási programmal. Egyetért különösen a Testület által megadott azon indoklással, hogy a szanálásra miért van szükség közérdekből, a 806/2014/EU rendelet 18. cikkének (5) bekezdésével összhangban.
                  
               
                     (5)
                  
                  
                     A Testület által benyújtott szanálási programot ezért jóvá kell hagyni,
                  
               ELFOGADTA EZT A HATÁROZATOT:
         
            1. cikk
            A Bizottság jóváhagyja a Sberbank banka d.d. szanálási programját.
         
         
            2. cikk
            Ennek a határozatnak az Egységes Szanálási Testület a címzettje.
         
         
            Kelt Brüsszelben, 2022. március 1-jén.
            
               
                  a Bizottság részéről
               
               Mairead MCGUINNESS
               
                  a Bizottság tagja
               
            
         
         
            (1)  HL L 225., 2014.7.30., 1. o. http://eur-lex.europa.eu/legal-content/HU/TXT/PDF/?uri=CELEX:32014R0806&from=HU